b'\n_START_ARTICLE_\nLuontokeskus Petola\n_START_PARAGRAPH_\nMets\xc3\xa4hallituksen yll\xc3\xa4pit\xc3\xa4m\xc3\xa4 Luontokeskus Petola Kuhmossa on perustettu lis\xc3\xa4\xc3\xa4m\xc3\xa4\xc3\xa4n ja levitt\xc3\xa4m\xc3\xa4\xc3\xa4n tietoa Suomen suurpedoista. Keskuksesta saa tietoa pedoista, niiden ominaisuuksista ja k\xc3\xa4ytt\xc3\xa4ytymisest\xc3\xa4, pedoista tehdyist\xc3\xa4 tutkimuksista, populaatioista ja petoihin liittyvist\xc3\xa4 kansantaruista._NEWLINE_Keskuksen suurpeton\xc3\xa4yttely keskittyy nelj\xc3\xa4\xc3\xa4n suomesta tavattavaan suurpetoon \xe2\x80\x93 karhuun, suteen, ilvekseen ja ahmaan sek\xc3\xa4 niiden ohella maakotkaan ja mets\xc3\xa4peuraan. Keskuksessa on my\xc3\xb6s v\xc3\xa4liaikaisia n\xc3\xa4yttelyit\xc3\xa4 vaihtuvin aihein._NEWLINE_Petolassa Mets\xc3\xa4hallituksen asiakaspalvelu tarjoaa tietoa Kuhmon ja Kainuun retkeily- ja virkistyskohteista, luonnonsuojelusta ja -suojelualueista.'